OpenLLM-France/wikimedia huggingface dataset:
# Dno

Dno (en rus: Дно) és una ciutat de l'óblast de Pskov, a Rússia, segons el cens del 2021 tenia 7.850 habitants. Es troba a 113 km al sud-est de Pskov.

## Història

La història de Dno comença amb la fundació de la ciutat com un centre ferroviari el 1897. Dno es troba en la intersecció de dues vies fèrries: Pskov-Bologoie i Sant Petersburg-Kíev. La ciutat és en certa manera dependent del ferrocarril i de les seves activitats relacionades.
El 2 de març de 1917 el tsar Nicolau II signava la seva abdicació a l'estació de ferrocarril de la ciutat. El 1925 aconseguí l'estatus de ciutat.
Durant la Segona Guerra Mundial fou ocupada des del 18 de juliol de 1941 per la Wehrmacht de l'Alemanya Nazi fins al seu alliberament el 24 de febrer de 1944 per les tropes del Front de Leningrad i del Segon Front del Bàltic en el marc de l'operació Leningrad-Nóvgorod.

## Referències

* ↑ «Recensements et estimations de la population depuis 1897». — «Office fédéral de statistiques, Recensement de la population russe de 2010». — «Population résidente par municipalité de la fédération de Russie au Plantilla:1er janvier 2012». — «Population résidente par municipalité de la fédération de Russie au Plantilla:1er janvier 2013».
# Patinatge de velocitat als Jocs Olímpics d'hivern de 2006

Als Jocs Olímpics d'hivern de 2006 celebrats a la ciutat de Torí (Itàlia) es disputaren dotze proves de patinatge de velocitat sobre gel, sis en categoria masculina i sis més en categoria femenina. En aquesta edició s'incorporaren dues noves proves, la persecució per equips tant en categoria masculina com femenina.
Les proves es realitzaren entre els dies 11 i 21 de febrer de 2006 a les instal·lacions de l'Oval Lingotto.

## Medaller

| Pos. | País | | | | Total |
| 1 | Països Baixos | 3 | 2 | 4 | 9 |
| 2 | Canadà | 2 | 4 | 2 | 8 |
| 3 | Estats Units | 3 | 3 | 1 | 7 |
| 4 | Itàlia | 2 | 0 | 1 | 3 |
| 5 | Alemanya | 1 | 1 | 1 | 3 |
| 5 | Rússia | 1 | 1 | 1 | 3 |
| 7 | R.P. de la Xina | 0 | 1 | 1 | 2 |
| 8 | Corea del Sud | 0 | 0 | 1 | 1 |
| Total | Total | 12 | 12 | 12 | 36 |

## Medallistes
### Homes

| Prova | | | |
| 500 m Detalls | Joey Cheek | Dmitry Dorofeyev | Lee Kang-seok |
| 1000 m Detalls | Shani Davis | Joey Cheek | Erben Wennemars |
| 1500 m Detalls | Enrico Fabris | Shani Davis | Chad Hedrick |
| 5000 m Detalls | Chad Hedrick | Sven Kramer | Enrico Fabris |
| 10000 m Detalls | Bob de Jong | Chad Hedrick | Carl Verheijen |
| Persecució per equips Detalls | Itàlia Matteo Anesi Stefano Donagrandi* Enrico Fabris Ippolito Sanfratello | Canadà Arne Dankers Steven Elm Denny Morrison* Jason Parker* Justin Warsylewicz | Països Baixos Sven Kramer Rintje Ritsma* Mark Tuitert Carl Verheijen Erben Wennemars* |
    * Els patinadors marcats amb un asterisc no van participar en la final, però van ser guardonats igualment amb medalles.

### Dones

| Prova | | | |
| 500 m Detalls | Svetlana Zhurova | Wang Manli | Ren Hui |
| 1000 m Detalls | Marianne Timmer | Cindy Klassen | Anni Friesinger |
| 1500 m Detalls | Cindy Klassen | Kristina Groves | Ireen Wüst |
| 3000 m Detalls | Ireen Wüst | Renate Groenewold | Cindy Klassen |
| 5000 m Detalls | Clara Hughes | Claudia Pechstein | Cindy Klassen |
| Persecució per equips Detalls | Alemanya Daniela Anschütz-Thoms Anni Friesinger Lucille Opitz* Claudia Pechstein Sabine Voelker* | Canadà Kristina Groves Clara Hughes Cindy Klassen* Christine Nesbitt Shannon Rempel* | Rússia Yekaterina Abramova Varvara Barysheva* Galina Likhachova* Yekaterina Lobysheva Svetlana Vysokova |
    * Les patinadores marcades amb un asterisc no van participar en la final, però van ser guardonades igualment amb medalles.
# Torre de Cap-roig

La torre de Cap-roig és un edifici desaparegut a l'Ampolla declarat bé cultural d'interès nacional.

## Descripció

Les restes del castell estaven situades a l'extrem est d'una plataforma en forma d'esperó que entra dins del mar, anomenada punta de Minyana, en un terreny amb garrofers i vegetació baixa molt abandonat.
La torre del castell era de planta circular, de 7 metres de diàmetre, i estava construïda amb pedra i morter de calç.

## Història

Les restes de la Torre del Cap Roig es van localitzar al maig de 1992. Es coneixia l'existència de la torre per referències documentals i per la cartografia antiga.
El dia 26 d'agost de 2002, l'arqueòleg territorial de les Terres de l'Ebre, advertit de la construcció d'un complex hoteler a la Punta Minyana, efectuà una visita d'inspecció al lloc on es localitzaven les restes de la Torre de Cap Roig. Durant aquesta visita detectà la desaparició de les restes de la torre, la qual probablement va ser destruïda durant el moviment de terres provocat per les obres de construcció del complex, les quals ja es trobaven força avançades. Les restes de les galeries subterrànies de defensa militar, associades a aquest sector i pròximes a les restes de la torre, també havien desaparegut.

## Referències

* 1 2 3 4 «Torre de Cap-roig». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 21 agost 2014].

## Enllaços externs

* «Torre de Cap-roig». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Kvinnherad

Kvinnherad és un municipi situat al comtat de Vestland, Noruega. Té 13.271 habitants (2016) i la seva superfície és de 1.090,72 km². El centre administratiu del municipi és el poble de Rosendal.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 21 novembre 2016].

## Enllaços externs

* Kvinnherad - Lloc web oficial
# Guillem de Montcada (bisbe d'Urgell)

* Per a altres significats, vegeu «Guillem de Montcada».
Guillem de Montcada, nom complet: Guillem de Montcada i de Narbona (? — Guissona, 1308) fou bisbe d'Urgell i segon copríncep d'Andorra entre els anys 1293 i 1308, en què morí a Aitona. Era segurament fill de Pere I de Montcada i, per tant, nebot del bisbe de Lleida Guillem de Montcada i d'Aragó i cosí d'Elisenda de Montcada i de Pinós, amb la qual es casà el comte-rei Jaume II el Just. El rei Jaume tractava el bisbe d'Urgell, efectivament, de cosí.
Fou elegit bisbe d'Urgell l'any 1293, però no prestà l'obediència canònica que devia a l'arquebisbe de Tarragona, del qual depenia el bisbat d'Urgell, fins al 1299. Mentrestant exercí altres responsabilitats eclesiàstiques, com ara fer d'ambaixador del papa Bonifaci VIII a Sicília, un dels regnes heretats per Jaume II.
Quan prengué possessió del càrrec destacà per la seva capacitat d'organització: reestructurà les remuneracions econòmiques dels clergues i els ardiaconats del bisbat i assignà pensions per als que estudiaven. També creà un nou ardiaconat a la Cerdanya, dins del territori del bisbat.

## Referències

* 1 2 3 «Guillem de Montcada (bisbe d'Urgell)». Gran Enciclopèdia Catalana. Barcelona: Grup Enciclopèdia Catalana.
# Dnéprovski

Dnéprovski (en rus Днепровский) és un khútor del raion de Guiaguínskaia, a la República d'Adiguèsia, a Rússia. És a 22 km al sud-est de Guiaguínskaia i a 22 km al nord-est de Maikop, la capital de la república. Pertany al municipi de Serguíevskoie.
# Cynthiana (Kentucky)

Cynthiana és una població dels Estats Units a l'estat de Kentucky. Segons el cens del 2000 tenia 6.258 habitants.

## Demografia

Segons el cens del 2000, Cynthiana tenia 6.258 habitants, 2.692 habitatges, i 1.639 famílies. La densitat de població era de 723,4 habitants/km².
Dels 2.692 habitatges en un 27,3% hi vivien nens de menys de 18 anys, en un 42,2% hi vivien parelles casades, en un 14,9% dones solteres, i en un 39,1% no eren unitats familiars. En el 36% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,7% tenia menys de 18 anys, un 9% entre 18 i 24, un 26,3% entre 25 i 44, un 21,9% de 45 a 60 i un 20,1% 65 anys o més.
L'edat mediana era de 40 anys. Per cada 100 dones de 18 o més anys hi havia 77,3 homes.
La renda mediana per habitatge era de 28.519$ i la renda mediana per família de 34.691$. Els homes tenien una renda mediana de 27.704$ mentre que les dones 20.659$. La renda per capita de la població era de 15.227$. Entorn del 13,3% de les famílies i el 16,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cynthiana». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Cynthiana». American Fact Finder. Oficina del Cens dels Estats Units, 12-01-2010.
# Torre de Can Roca de Baix

La Torre de Can Roca de Baix és un edifici del municipi de Castelldefels (Baix Llobregat) declarat bé cultural d'interès nacional.

## Descripció

És una torre molt restaurada a l'entorn de la qual es va construir una masia. L'acabament, afegit modernament, és una coberta inclinada a una aigua. La torre pròpiament dita conserva els carreus angulars de pedra rogenca i un matacà defensiu. Al cos més antic de la masia es pot veure que les portes i finestres tenen els ampits, brancals i llindes esculpides d'una sola peça de marès vermella.

## Referències

* ↑ «Torre de Can Roca de Baix». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 abril 2015].

## Enllaços externs

* Torre de Can Roca de Baix Arxivat 2010-06-20 a Wayback Machine., fitxa del catàleg de l'Ajuntament
# Messier 5

Messier 5 (M5 o NGC 5904) és un cúmul globular visible a la constel·lació Serp. Va ser descobert per Gottfried Kirch el 1702. Presenta molt bones condicions d'observació, ja que és visible a ull nu com una estrella prop de l'estrella 5 Serpentis. Amb binoculars o petits telescopis es pot identificar aquest fàcilment.
La seva magnitud conjunta en banda B (filtre blau) és igual a 7,34 i fotogràficament s'aprecia de color groguenc a causa de la gran quantitat d'estrelles gegants vermelles que conté. Presenta una velocitat radial respecte al Sol de 51,8 km/s o 186.480 km/h. L'esfera gravitacional d'influència de l'M5 té un radi d'uns 200 anys llum i s'estén a través de 165 anys llum, el que converteix aquest cúmul en un dels més grans coneguts. Té una edat d'uns 13 mil milions d'anys.

## Estrelles variables

Per a l'aficionat dotat d'un telescopi mitjà (150-200 mm de diàmetre) equipat amb càmera CCD, la variable més brillant és V42; es tracta d'un astre de magnitud 11,22 (en banda V) que polsa amb un període de 12,75 dies i pertany al tipus RV Tauri.
Es coneixen al voltant de 105 estrelles variables en lluentor, unes 97 de les quals són del tipus RR Lyrae. Les estrelles RR Lyrae, algunes vegades anomenades variables de cúmul, són d'alguna manera semblants a les variables cefeides i com a tal es poden usar com a eina per mesurar distàncies a l'espai, ja que es coneix la relació entre la seva lluminositat i el seu període. L'estrella més brillant i, per tant, la més fàcilment observable varia la seva magnitud de 10,6 a 12 en un període per sota dels 26,5 dies. També s'ha observat una nana nova en aquest cúmul.

## Referències

* 1 2 3 4 «Messier 5». [Consulta: 6 agost 2018].
* ↑ Lee Spitler «Uniting old stellar systems: from globular clusters to giant ellipticals» (en anglès). Monthly Notices of the Royal Astronomical Society, 2008, pàg. 1924–1936. DOI: 10.1111/J.1365-2966.2008.13739.X.
* 1 2 3 4 William E. Harris «A catalog of parameters for globular clusters in the Milky Way» (en anglès). Astronomical Journal, 1996, pàg. 1487. DOI: 10.1086/118116.
* 1 2 Ralf-Dieter Scholz «Global survey of star clusters in the Milky Way» (en anglès). Astronomy and Astrophysics, 01-10-2013, pàg. 53–53. DOI: 10.1051/0004-6361/201322302.
* 1 2 «The ACS survey of galactic globular clusters. X. New determinations of centers for 65 clusters» (en anglès). Astronomical Journal, 6, 09-11-2010, pàg. 1830–1837. DOI: 10.1088/0004-6256/140/6/1830.
* ↑ «"Galaxy," defined». Astronomical Journal, 2012, pàg. 76. DOI: 10.1088/0004-6256/144/3/76.
* ↑ «SIMBAD Astronomical Database». Results for NGC 5904. [Consulta: 15 novembre 2006].
# Metanoat de metil

El metanoat de metil, en anglès: Methyl formate o methyl methanoate, és un ester metil de l'àcid fòrmic. És l'exemple més simple d'un ester i és un líquid clar amb olor d'eter, alta pressió de vapor i baixa tensió superficial.

## Producció

Al laboratori es forma per la reacció de condensació demetanol i àcid fòrmic:
    HCOOH + CH₃OH → HCOOCH₃ + H₂O
Industrialment es forma per la combinació del metanol i monòxid de carboni (carbonilació) en presència d'una base forta com el metòxid de sodi:
    CH₃OH + CO → HCOOCH₃

## Usos

El metaonat de metil es fa servir principalment per la fabricació de la formamida, dimetilformamida, i àcid fòrmic. Es fa servir per assecatges ràpids i també com insecticida i per fabricar certs productes farmacèutics Foam Supplies, Inc. amb la marca registrada Ecomate, usada per aïllar i substituir els CFC, HCFC, sense danyar la capa d'ozó.
Històricament s'ha usat en la refrigeració domèstica però ha estat substituït per altres refrigerants menys tòxics.

## Referències

* ↑ Process Economics Reports, Review 88-1-1, Process Economics Program, SRI Consulting, California, 1999
* ↑ United Nations Environment Program Rigid and Flexible Foams Technical Options Committee 2006 Assessment report. http://ozone.unep.org/teap/Reports/FTOC/ftoc_assessment_report06.pdf Arxivat 2011-07-21 a Wayback Machine.

## Enllaços externs

* NIST Chemistry WebBook: Methyl formate
* ChemicalLand21.com entry on METHYL FORMATE Arxivat 2013-01-19 at Archive.is
* CDC - NIOSH Pocket Guide to Chemical Hazards
# Clot de Vilamala

El clot de Vilamala és una fondalada de conglomerats montserratins amb parets escarpades fins al punt que és totalment inaccessible excepte mitjançant corriols. Es troba a la banda sud-occidental de la Vall de Lord, al Solsonès.

## Límits

* Al nord, el Tossal de la Creu del Codó
* A l'est, la Serrat de Sòbol i el pantà de la Llosa del Cavall
* Al sud, la Ventolada i la Serra de Capdevila
* A l'oest, la Serra d'Encies i la Serra de l'Hostalnou de Canalda

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Diplotaxodon argenteus

Diplotaxodon argenteus és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 20,4 cm de longitud total.

## Alimentació

Menja peixos, principalment Engraulicypris sardella.

## Depredadors

És depredat per Bagrus meridionalis.

## Hàbitat

Viu en zones de clima tropical entre 34-114 m de fondària.

## Distribució geogràfica

Es troba a Àfrica: sud del llac Malawi.

## Referències

* 1 2 3 FishBase (anglès)
* ↑ Turner, G. F., R. L. Robinson, P. W. Shaw i G. R. Carvalho, 2004: Identification and biology of Diplotaxodon, Rhamphochromis and Pallidochromis, Pp. 198-251. A: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units: 1-360.
* ↑ Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City, Nova Jersey, Estats Units, 495 p.
* ↑ FishBase (anglès)
* ↑ Snoeks, J., (ed.) 2004. The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Estats Units, 360p.
* ↑ Eccles, D.H. i E. Trewavas, 1989. Malawian cichlid fishes: the classification of some haplochromine genera. Lake Fish Movies, Alemanya Occidental.
* ↑ Nsiku, E., 1999. Changes in the fisheries of Lake Malawi, 1976-1996: ecosystem-based analysis. University of British Columbia, Vancouver, Canadà. 217 p.
# Salvador Revert Alfaro

Salvador Revert Alfaro (Moixent, 20 d'octubre de 1961) és un exfutbolista valencià, que ocupava la posició de defensa.

## Trajectòria

Sorgeix del planter del València CF. Amb els de Mestalla debuta a primera divisió a la temporada 83/84, en la qual disputa 18 partits. A la 87/88 és titular en el conjunt valencianista, disputant 38 partits de Lliga. A l'any següent, la xifra baixa a 24.
L'estiu de 1989 fitxa pel CD Tenerife on roman tres temporades, sent titular les dues primeres. En total, ha sumat 184 partits i un gol a primera divisió.
Actualment és l'alcalde de Llocnou d'En Fenollet amb el PSPV-PSOE.

## Referències

* ↑ Polit, Paco. «Salva Revert: el canterano que acabó como alcalde de pueblo». Veus FéCé. [Consulta: 19 maig 2023].

## Enllaços externs

* Fitxa del jugador
# Paraliparis nassarum

Paraliparis nassarum és una espècie de peix pertanyent a la família dels lipàrids.

## Descripció

* El mascle fa 29,4 cm de llargària màxima i la femella 31,8.
* Nombre de vèrtebres: 64-67.

## Hàbitat

És un peix marí i batidemersal que viu entre 900 i 1.280 m de fondària.

## Distribució geogràfica

Es troba al Pacífic oriental: el sud de Califòrnia (els Estats Units) i la Baixa Califòrnia (Mèxic).

## Observacions

És inofensiu per als humans.

## Referències

* ↑ Collett R., 1879. Fiske fra Nordhavs-expeditionens sidste togt, sommeren 1878. Forh. Vidensk. Selsk. Christiania v. 14. 1-106.
* ↑ uBio (anglès)
* ↑ Stein, D. L. & Fitch, J. E., 1984. Paraliparis nassarum n. sp. (Pisces, Liparididae) from off southern California with description of its otoliths and others from north-east Pacific liparidids. Bulletin of the Southern California Academy of Sciences v. 83 (pt 2): 76-83.
* ↑ The Taxonomicon (anglès)
* 1 2 3 4 FishBase (anglès)

## Bibliografia

* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.

## Enllaços externs

* AQUATAB
# Cynthy

Cynthy és una pel·lícula muda de l'Eclair American escrita i dirigida per Oscar A.C. Lund i protagonitzada per Barbara Tennant, Will E. Sheerer i Alec B. Francis. La pel·lícula, de dues bobines, es va estrenar el 29 d'octubre de 1913.

## Argument

Jed Barnes i Tom Sykes es coneixen de petits i es casen amb dues amigues. En néixer la filla de Jed, Cynthy, mor la seva esposa. La tragedia també arriba a casa de Tom ja que el seu fill també mor. Les coses van de mal en pitjor per a Jed per lo que decideix marxar i provar sort en un altre lloc. En marxar deixa Cynthy a casa del seu amic. Aquest, en deixar de rebre diners de Jed tracta malament a la noia i l'únic consol que aquesta té és Taffy, el gos. Sally, la dona de Tom, temia l'animal tant com Cynthy l'estimava i era l'únic que l'estimava. Un dia, Tom dona a Cynthy el seu abric per a que l'arregli i ella hi troba a dins una carta del seu pare amb 100.000 dòlars, prometent-ne més. Explica que s'ha fet ric gràcies a una mina i que els pagarà amb escreix tot el que han fet per Cynthy.
Cynthy decideix fugir amb Taffy i anar a trobar el seu pare per lo que li envia un telegrama. En arribar tothom queda estupefacte en veure el pobre aspecte de la noia. Només el xèrif veu que la noia té bon cor i encomana a la germana Agatha que se’n cuidi. Cynthy defensa de xèrif un home malvat que l'havia ajudat a arribar fins al campament i de qui s'ha enamorat. Aquest, més tard, acabarà intentant robant l'or del seu pare però serà descobert per Cynthy, ho malgrat quedar horroritzada l'amagarà. En presentar-se el xèrif es produeix una disputa però Cynthy treu les bales de la pistola i les llença al foc. Tot i l'avís del xèrif aquestes exploten i maten el malvat. Cynthy acaba ingressant en el convent de la germana Agatha.

## Repartiment

* Barbara Tennant (Cynthy)
* Alec B. Francis (Tom Sykes)
* Will E. Sheerer (Jed Barnes)
* Oscar A.C. Lund (el malvat)
* Jack W. Johnston (el sheriff)
* Julia Stuart (germana Agatha)

## Referències

* ↑ «Cynthy» (en anglès). Internet Movie Database, 29-10-1913. [Consulta: 16 maig 2021].
* ↑ «Calendar of independent releases». Moving Picture World, 25-10-1913, pàg. 394.
* ↑ «Cynthy (2 parts)». Moving Picture World, 25-10-1913, pàg. 414.
# Microtus daghestanicus

Microtus daghestanicus és una espècie de talpó que es troba des del nord del Caucas fins a les muntanyes del nord-est d'Anatòlia costaneres amb el mar Negre (sud de Rússia, Geòrgia, Armènia, l'Azerbaidjan, nord-est de Turquia i possiblement el nord-oest de l'Iran).
S'assembla a altres espècies del gènere:
* És una mica més petit que Microtus majori i no té el pèl tan fosc.
* És una més fosc que Microtus subterraneus.
* Té els ulls més petits que Microtus obscurus, que habita la mateixa àrea.
Viu en ambients oberts, prats alpins i estepes d'altitud elevada i també se'l troba als marges dels camps de cereals. Té hàbits més excavadors que altres talpons.

## Referències

* ↑ Kryštufek, B., Bukhnikashvili, A. & Schönbrodt, G. 2008. Microtus daghestanicus. The IUCN Red List of Threatened Species. Version 2014.2. <www.iucnredlist.org>. Consulta: 31 agost 2014.
* 1 2 3 Aulangier et al.. Guía de los mamíferos de Europa, del norte de África y de Oriente Medio. Bellaterra: Lynx edicions, 2009, pag. 208. ISBN 978-84-96553-52-1.
# Hedda

Hedda és una pel·lícula britànica dirigida per Trevor Nunn, segons l'obra Hedda Gabler d'Henrik Ibsen, estrenada el 1975.

## Argument

Adaptació de l'obra de Henrik Ibsen "Hedda Glaber" al voltant d'una dona nòrdica, neuròtica, infeliç i descontenta amb la seva existència de classe mitjana.

## Repartiment

* Glenda Jackson: Hedda Gabler.
* Peter Eyre: Jørgen Tesman.
* Timothy West: Judge Brack.
* Jennie Linden: Thea Elvsted.
* Patrick Stewart: Ejlert Løvborg.

## Nominacions

* Oscar a la millor actriu per Glenda Jackson.
* Globus d'Or a la millor pel·lícula estrangera
* Globus d'Or a la millor actriu dramàtica Glenda Jackson
* Premi David di Donatello: Millor actriu estrangera (Glenda Jackson)

## Rebuda de la crítica

A The New York Times, Vincent Canby lloa l'actuació de Jackson, i acaba, "la producció és bonica, i el Sr. Nunn té més èxit conservant la natura claustrofòbica de l'obra sense crear una pel·lícula estàtica. Hedda és una versió cinematogràfica imaginativa, intel·ligent d'una obra que no estava esperant veure en aquest moment.

## Referències

* ↑ «Hedda». The New York Times.